Rekordkjøpet hylles av Mourinho: – Fantastisk
Med en bunnsolid forestilling i ydmykelsen av Chelsea gjorde den engelske midtstopperen, som kostet United hele 80 millioner pund, seg fortjent til «Man of the Match»-prisen. I Sky Sports-studio satt José Mourinho, som fikk sparken som United-manager i desember, og roste prestasjonen til Ole Gunnar Solskjærs store sommersignering. les også– Han fortjener fullt og helt å bli kåret til banens beste. Han var bunnsolid. Han har ikke bare taktisk forståelse, men personlighet, han leser spillet, han er alltid på vakt og har selvtilliten til å ta med seg ballen fremover. Han var fantastisk, sier Mourinho, som gjentatte ganger klaget over at Manchester United-ledelsen ikke punget ut for en ny midtstopper i fjor sommer. Her kan du se høydepunktene fra 4 – 0-kampen på Old Trafford:Den portugisiske manageren, som mottok stående ovasjoner fra store deler av Old Trafford-publikumet da han kom til syne gjennom vinduet til Sky Sports-studioet på stadion i andre omgang, mener Maguires kvaliteter påvirker hele United-laget. – Et lag kan være veldig farlig i angrep, men hvis du føler at en forsvarstabbe er rett rundt hjørnet, går det ut over selvtilliten, du spiller ikke like bra. Hvis du har noen bak der som tillater deg å spille med trygghet, er det mye bedre, sier han og påpeker at han tror Victor Nilsson Lindelöf særlig kan nyte godt av sin nye makker: – Jeg har alltid sagt at Lindelöf kan bli en veldig god spiller, og ved siden av Maguire tror jeg virkelig han kan bli bra. – Harry er veldig lærevillig. Det vil bare bli bedre, sier Solskjær. Slik var Maguires første intervju som United-spiller:Da målene «rant inn» for United utover i andre omgang var nysigneringen opptatt av å holde nullen. – Vi må gjøre dette stedet til et fort og et vanskelig sted å score for motstanderen, sier Maguire til Sky Sports. Han lovte at formen vil bli bedre på grunn av at han nylig mistet en uke med trening. – Det var ikke noe bombe at Maguire klarte seg fint. Han var ikke outstanding, men han var ålreit. Vi vet han er en av de bedre midtstopperne i ligaen, en av topp-topp kvalitet, sier Henning Berg, Omonia Nicosia-trener og selv tidligere United-stopper, til VG. Robin van Persie, tidligere United- og Arsenal-spiss, var mer enig med Berg enn Mourinho i TV 2s studio. – Det var bra, men ikke fantastisk. Som han sa selv: Han jobber fortsatt med formen, sier van Persie. les ogsåBerg er enig med Mourinho i at Maguire og Lindelöf fungerte bra sammen. – Maguire var en viktig signering. Det var viktig for klubben å få på plass en ordentlig stopper, sier Berg. Den tidligere landslagskapteinen gleder seg over Solskjærs drømmestart. – Vi skal ikke undervurdere betydningen av et slik resultat i en serieåpning mot Chelsea. Det gir tro og energi til de neste kampene, sier Berg. Neste oppgave: Wolverhampton borte om åtte dager. Tottenham fikk også en god åpning:Plassering Champions League Nedrykk Se mer statistikk for Premier League
(Manchester United – Chelsea 4 – 0) Harry Maguire (26) ble kåret til banens beste spiller på første forsøk etter at han ble fotballhistoriens dyreste forsvarsspiller.